El Mozanbico el xe ono de i paexi Africani pi grandi. El se cata en tel l’Africa del Sud. Longo la costa el se estende dal Sudafrica a la Tanzania longo tuto el Canal de Mozanbico che lo divide dal Madagascar, a ovest el confina co Malawi, Zanbia e Zinbabwe. La costa la xe piata a sud, pi rociosa a nord. Se cata varie ìzołe, le pi inportanti le xe l’arcipelago de Barazuto, e l’Ixola de Mozanbico. Oltre a la costa, se cata do rejoni: i altipiani del nord e le pianure del sud. I altipiani i ga n’altitudine mèdia de 600 m. I xe tajadi da la Rift Valley, che la scominzia qi al Monte Mulanje. L’altra sima alta inportante el xe el Monte Namuli , chel xe anca on monte sacro par la popolaxion macua. El sud el xe pianeggiante e co fiumi come el Fiume Zanbesi e el Limpopo. I fiumi pi inportanti i xe lo Zanbesi, el Rovuma, el Limpopo e el Save. El Lago Malawi el xe divixo co el Malawi e la Tanzania. El clima el xe tropicale al sentro e al nord, pi tenperà al sud.